KLUBI 700
Kaikki alkoi yhdestä saarnasta vaatimattomissa tiloissa.
25 vuotta myöhemmin kokonainen sukupolvi naisia -
on saanut hengellisen vapauden Bishop Jakesin konferensseissa.
Äskettäin hän piti Atlantassa viimeisen konferenssinsa.
Hän välitti soihdun eteenpäin kohti suurempia mahdollisuuksia.
Charlene oli päätöstilaisuudessa.
Yli 20 000 naista ympäri maailmaa -
tuli Georgiaan viimeiseen Woman, Thou Art Loosed -konferenssiin.
Maailmanlaajuisen liikkeen perintö jää elämään vuosiksi eteenpäin.
Ilma täyttyi juhlatunnelmasta, -
kun Bishop Jakes ja vaimo Sarita muistelivat toimintansa alkua.
Naistyömme alkoi pienissä tiloissa Länsi-Virginian Charlestonissa.
Tarkoitus oli pitää vain yksi saarna sunnuntaikokouksessa.
Oma kutsu löytyi kuin vahingossa.
Jakes ihmettelee sitä, mitä Jumala sai aikaan niin pienestä alusta.
Matka on ollut mahtava.
En olisi tuhannessa vuodessakaan arvannut siitä tulevan tällaista.
Kaikki on täysin Jumalan ansiota.
Tyydyttävintä naistyössämme -
on katsoa naisia silmiin ja nähdä heidän parantumisensa.
Tätä parantumista oli moni kokenut.
En osaa sanoin kuvata, kuinka siunattu olen. Koen oloni vapaaksi.
Toiset olivat täynnä kiitollisuutta.
Bishop ja Sarita, kiitos siitä, että uskotte naisiin ja ihmisiin, -
jotka ovat joutuneet syrjään.
Itsekin olin 17 vuotta vankilassa ja tajusin voivani päästä taakoista.
Pääsin taakoista ja olen vapaa.
En tiedä, mitä esteitä on pitänyt voittaa tätä konferenssia varten.
Tätä tarvitaan. Olen kiitollinen.
Loppuhuipennuksessa Priscilla Shirer rohkaisi naisia -
pitämään kiinni opituista asioista.
Älkää uskaltakokaan lähteä täältä 30 vuoden palvelutyön päätteeksi -
ja olla heikkotahtoisia naisia, -
joita uushenkisyys ja eri aatteet heittelevät harhaan. Olkaa vahvoja!
Shirer näkee tässä työn perinnön.
Joitakin ovia nuorempien naisten ei tarvitse taistella auki, -
koska tässä liikkeessä -
on korostettu niin paljon naisten tärkeyttä Kristuksen ruumiissa.
Konferenssin lopussa Jakes yllätti tyttärensä Sarah Jakes Robertsin -
voitelemalla hänet työn johtajaksi. Woman Thou Art Loosed -palvelutyö -
siirtyi virallisesti osaksi Sarah'n omaa Woman Evolve -palvelutyötä.
Olen palvellut 30 vuotta 'Nainen, olet vapautettu' -työssä -
ja saarnannut evankeliumia 46 vuoden ajan -
mutta nyt on tullut sen aika, -
että minä vähenen, -
jotta sinä voisit kasvaa.
Kuten Samuelin öljysarvi voiteli Daavidin, -
niin minäkin voitelen sinut.
Ja jokaisen öljypisaran myötä, joka päähäsi putoaa, -
olkoon Kaikkivaltiaan Jumalan väkevyys ja voima -
sinun ylläsi.
Monet olivat innoissaan uudesta vaiheesta.
Se on minusta alku.
Sarah'n tarinaan voi samaistua, -
ja kun isä jättää työnsä tyttären käsiin, se antaa meille toivoa.
Viestiä haluttiin viedä kaikkialle.
Uskon, että tämä tuli leviää.
Jumalan Henki vaikuttaa herätystä.
Sarah tavoittaa valtavasti ihmisiä. Kotimaassani ei ole naistyötä.
Viesti leviää lopulta kaikkialle, kun se ensin tavoittaa muutamat.
Viemme viestin mukanamme ja annamme sen muuttaa elämiä.
Tämä sama näky naisia varten Jakesillä on ollut alusta asti.
Haluan, että naiset eivät anna menneisyytensä traumojen -
rajoittaa tai pelotella heitä tavoittelemasta unelmiaan.
Haluan, että he omistavat, omistavat ja omistavat:
maata, toimintanäkyjä, yrityksiä, tarvikkeita ja tuotemerkkejä, -
ja näyttävät mallia lapsilleen.
Charlene Aaron raportoi Atlantasta.
Uskomaton perintö ja 30 vuoden työ. Onnittelut Bishop Jakesille.
Onnittelut työn siirtymisestä.
Upeaa, miten saimme nähdä voitelun siirtyvän eteenpäin.
Se on hedelmää, joka pysyy.
Kun näemme tällaista, -
on tärkeää, että mekin pyydämme Herralta ennalleen asettamista -
ja sitä, että konferenssi leviäisi ympäri maailmaa ja Amerikkaa -
ja että Herra rohkaisisi omiaan.
Seuraavaksi: parantuminen kotona.
Nainen parani kivuliaasta suolen kiertymästä ilman lääkärin apua.
Tauon jälkeen kuulet siitä lisää ja myös rukoilemme puolestanne.
Sinulla on kaikki, minkä luulit tekevän sinut onnelliseksi:
lupaava ura, paljon ystäviä ja kasvava perhe.
Mutta elämä tuntuu tyhjältä. Jotakin puuttuu.
Vain Jumala voi antaa todellisen merkityksen elämälle.
Todellinen onni on tuntea Hänet.
Näe, kuinka Jumala voi muuttaa elämäsi. Katso Klubi 700:aa.
Nancyn voimat hupenivat. Vatsa- ja rintakivut vaikeuttivat syömistä.
Syyksi paljastui suolen kiertymä.
Nancy rukoili parantumista. Jumala vastasi televisio-ohjelman kautta.
Nancy Haun on 82-vuotias ja asuu talossaan yksin.
Hän tapaa usein ystäviään, palvelee seurakunnassaan ja tekee pihatöitä.
Vatsa- ja rintakivut kuitenkin työnsivät päivärutiinin raiteiltaan.
Se oli kauheaa. En voinut syödä, ja voimani hupenivat.
Yritin syödä pieniä annoksia kerrallaan, mutta se sattui.
Lääkäri antoi lääkkeitä, mutta ne eivät helpottaneet yhtään.
Samalla rukoilin kovasti. Herra oli ennenkin parantanut minut.
Nancy jatkoi rukousta parantumisen ja vaivan syyn löytymisen puolesta.
Lääkärit olivat ymmällään, kunnes röntgenkuva näytti suolen kiertymän.
Jatkoin rukousta ja jotkut läheiset rukoilivat kanssani.
Lopulta rukoilin, että Herran tahto tapahtuisi, oli se mikä tahansa.
Vaivaan oli lopulta saatu selitys, mutta siihen ei juuri ollut hoitoja.
Nancy rukoili Jumalalta apua.
Huhtikuun 29. päivänä katselin Klubi 700:aa tapani mukaan.
Rukoilin Gordonin ja Terryn kanssa, kun Gordon äkkiä sanoi näin:
Kuulen sanat "kiertynyt suoli", ja tila on äärimmäisen tuskallinen.
Jumala parantaa sinua nyt. Hän voi avata kiertymät ja tukokset -
ja poistaa kaiken sen kivun nyt, Jeesuksen nimessä.
Olin, että vau! Sitten Terry sanoi:
Koko ruoansulatuselimistösi on parantunut, Jeesuksen nimessä.
Siihen sanoin, että huh! Voi, Herra.
Otan tämän vastaan. Kiitos Jeesus!
Nancy soitti rukousystävälleen Judylle. - Hän innostui valtavasti.
Hän oli nähnyt saman ohjelman ja omistanut lupauksen minulle.
Hän ylisti Jumalaa.
Seuraavana päivänä minulla oli voimia tehdä puutarhatöitä.
Päivällisaikaan söin tavallisemman aterian ilman kipua.
Nancy jakaa nöyrästi todistuksensa Jumalan armosta ja huolenpidosta.
En voisi olla kiitollisempi.
Vuoteessani ylistän Jumalaa. Kiitän Häntä yhä uudestaan.
Tämä ei riippunut omista töistäni, -
vaan Jumalan rakkaudesta ja armosta ja siitä, kuinka Hän kärsi ristillä.
Hän on ihmeellinen. Rohkaisen ihmisiä uskomaan sinnikkäästi.
Olitpa 20-, 50- tai 80-vuotias, Jumala pystyy parantamaan sinut.
Ihmeiden avain on sinnikäs usko.
Uskomme isän Aabrahamin piti uskoa 20 vuoden ajan.
Hän oli saanut mahtavan lupauksen.
Raamatun mukaan hän ei välittänyt ruumiinsa kuolettumisesta, -
vaan oli varma siitä, että lupauksen antaja pystyi sen täyttämään.
Olkoon sinulla sama mieli: Pyydä ja kolkuta sinnikkäästi.
Etsi, kunnes saat vastauksen. Siksi Jeesus kertoi vertauksen -
periksiantamattomasta leskestä, joka häiritsi tuomaria yöllä.
Leski tiesi avun olevan oven takana.
Tämän vuoksi meidän pitää aina jatkaa rukousta antamatta periksi.
Nancy tunsi Jumalan. Jumala oli parantanut hänet aiemminkin.
Hän luotti heidän suhteeseensa ja Jumalan aiempiin tekoihin.
Sitten hän saavutti pisteen, jossa antautui Jumalan tahdolle.
Hyviä uutisia: Mitä Jumala tahtoo?
Jeesus käski meitä rukoilemaan, -
että Jumalan tahto tapahtuisi maan päällä niin kuin taivaassa.
Jos et ole varma, onko Jumalan tahto parantaa, -
vedä henkeä ja katso taivaaseen. Onko siellä kukaan sairaana?
Onko siellä köyhiä, yksinäisiä, -
masentuneita tai mielenterveysongelmista kärsiviä?
Onko taivaassa mitään näistä? Vastaus on huutava "Ei".
Ne ovat lainvastaisia taivaassa. Ne ovat Jumalan tahdon vastaisia.
Meidän tulisi pyytää Hänen tahtoaan tapahtuvaksi samoin maan päällä.
Rukoillaan sitä. Uskotaan siihen.
Katsotaan taivaasta Jumalan tahtoa.
Olen Jumalan agentti maan päällä. Hän on antanut minulle voiman -
ja lähettänyt minut parantamaan sairaita. Minä rukoilen ja uskon.
Jumala hoitaa loput, sillä taivas voi tulla minun luokseni.
Jeesus opetti julistamaan: taivasten valtakunta on tullut teitä lähelle.
Teemme pian niin, mutta ensin luemme todistuksia rohkaisuksi.
Cincinnatilainen Dennis loukkasi selkänsä vuonna 1996.
Röntgenissä paljastui välilevytyrä.
Lääkäreistä ja kiropraktikoista ei ollut apua. Kipu oli niin kova, -
että kävelykin oli joskus vaikeaa.
Dennis kuuli Terryltä tiedon sanan selkävaivan parantumisesta.
Dennis ei ollut ikinä pyytänyt Jumalalta parantumista, -
mutta hän uskoi Jumalan haluavan parantaa hänet.
Hän soitti ilmoittaakseen, että voi nyt tehdä kaiken ilman kipua.
Jumala on ihmeellinen. Seuraavaksi sähköpostia Luisilta.
"Olin sairaalassa vatsavaivan takia. Vaimoni katsoi kotona Klubi 700:aa.
Gordon rukoili Jumalan parantavan bakteeri-infektion ja suolitukoksen.
Hän sanoi: 'Älä murehdi mistään.' Vaimoni omisti sanan heti minulle.
Pian soitin, että hätäleikkaus oli peruttu. Herra oli parantanut minut.
Kiitos Jumala!" - Todella. Tehdään se, mitä Hän pyysi.
Julistetaan yllenne, että taivasten valtakunta on tullut teitä lähelle.
Käännetään sielumme silmät taivaaseen ja Jeesukseen, -
Hänen uhriinsa ja ansioihinsa, sillä Hänen haavoissaan olemme paratut.
Uskotaan siihen, minkä Hän on jo saavuttanut -
ja otetaan se nyt vastaan.
Herra Jumala Kaikkivaltias, kiitämme Sinua teoistasi.
Sinä lähetit ainokaisen Poikasi, koska Sinä rakastit meitä.
Eikä yksikään, joka uskoo - ja me olemme tuo yksikään, -
me uskomme - me emme huku, vaan meillä on iankaikkinen elämä.
Taivasten valtakunta on keskellämme.
Tahtosi tapahtuu elämässämme ja kehoissamme juuri nyt.
Otamme vastaan Sinun tahtosi ja Sinun valtakuntasi, -
otamme vastaan taivaan nyt.
Jeesuksen nimessä julistamme ääneen kehojemme ylle:
ole parantunut nyt, Jeesuksen nimessä.
Kipu, sinun pitää lähteä nyt. Kaikki syövät, taudit ja raihnaus.
Nivelet luotiin liikkumaan vapaasti ja polvet olemaan ilman kipua.
Korvat luotiin kuulemaan ja silmät näkemään.
Kurkut luotiin nielemään ja puhumaan normaalisti.
Suolisto luotiin sulattamaan ruoka oikein. Julistamme Jumalan tahtoa.
Jeesuksen nimessä, parannu ja tule vapaaksi.
Jollakulla on vamma suussaan.
Se on pehmeässä kitalaessa, suun yläosassa, ja on hyvin kipeä.
Mikään ei ole tepsinyt siihen, mutta Jumala parantaa sitä nyt.
Sitten on nainen, joka siivoaa toimistoja yöaikaan.
Olet hyvin lannistunut taloutesi suhteen ja tunnetasolla.
Jumala koskettaa kaikkia tarpeitasi. Se yllättää sinut aivan täysin.
Et näe sitä, mutta ala vain kiittää. Taivaasta avautuu yllesi ikkuna.
Jumala antaa tarvitsemasi.
Jollakulla on myös suolitukos.
Toivot kuulevasi sen sanan, ja sanon sen sinulle: suolitukos.
Jollakulla toisella on kasvain ohutsuolessa.
Olet niin peloissasi, ettet rukoile.
Jumala parantaa sinua ja tulee luoksesi juuri nyt.
Hän kutsuu sinua kuin Sakkeusta: "Tulen aterioimaan sinun kanssasi."
Hän haluaa sinun syövän normaalisti ja olevan parantunut, entisöity.
Jeesuksen nimessä, olet entisöity. Kasvain haihtuu kehostasi nyt.
Ei enää syöpää. - Jonkun korvasta on lähtenyt kuulo.
Taustalla on monia syitä, mutta Jumala palauttaa kuulosi nyt.
Tunnet ikään kuin poksahtelua ja alat taas kuulla sillä korvalla.
Monen sydän on särkynyt. Korona on tuhonnut ihmissuhteita.
Olet elänyt eristyksissä, ja sydämesi on särkynyt.
Jumala haluaa sinun tietävän, -
että Hän on lähelläsi, lähellä niitä, joilla on särjetty sydän.
Avaa sydämesi Hänelle ja anna Hänen parantaa se nyt.
Koen, että sinuun lasketaan iloa Herrassa. Siitä tulee väkevyytesi.
Nosta kätesi ja ala kiittää Häntä.
Herra, kiitämme Sinua kaikesta.
Sinun ansiostasi saamme lähestyä Jumalaa kuin pienet lapset -
ja sanomme: Kiitos, Iskä.
Kiitos kaikesta, mitä olet tehnyt puolestamme. Jeesuksen nimessä.
Aamen. Jos parannuit, kerro todistuksesi meille ja soita.
Jos tarvitset rukousta, tartu puhelimeen ja soita meille.
Seuraavaksi: Hän heräsi, -
vaikka hänelle oli annettu vain 10 prosentin mahdollisuus selviytyä.
Mikä ajoi naisen yrittämään itsemurhaa ja mikä pelasti hänet?
Muistele, millaista oli olla lapsi. Uskoit sinulle kerrotut tarinat.
Maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä vain Raamatun kertomus on uskomisen arvoinen.
Uskomme, että jokaisen lapsen pitäisi voida unelmoida, -
muuttaa haasteet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
Ruth oli kiireinen opiskelija, jonka avioliitto oli hajoamassa.
Hän lakkasi nukkumasta ja syömästä.
Hän alkoi nähdä takaumia lapsuuden hyväksikäytöstä.
Stressi kävi ylivoimaiseksi, joten hän laati itselleen ulospääsyn.
Koomasta heräämiselleni oli annettu alle 10 prosentin mahdollisuudet.
Koin pelkkää pettymystä eloon jäämisestäni.
Opiskelin 21-vuotiaana collegen viimeisellä luokalla Michiganissa.
Olin tuolloin naimisissa. Koko maailmani alkoi hajota.
Aloin masentua ja ylikuormittua. Minulla oli valtavasti kursseja.
Pukeuduin pelkkään mustaan. Lakkasin nukkumasta ja syömästä.
Laihduin noin 14 kiloa kuukaudessa.
Aloin myös saada takaumia hyväksikäytöstä, jota koin lapsena.
Hyväksikäyttö kesti nelisen vuotta, ja se oli todella kauhistuttavaa.
Mietin: jos Jumala olisi olemassa, Hän ei olisi sallinut sen tapahtua.
Ilman Jumalaa elämä oli turhaa.
Otin kuusi purkkia reseptilääkkeitä ja huuhtelin pillerit alas votkalla.
Palomiehet löysivät minut lattialta.
Ambulanssissa sydämeni pysähtyi ja jouduin hengityslaitteeseen.
Heräämiselleni annettiin noin kymmenen prosentin mahdollisuus.
Olin pettynyt siihen, että heräsin.
Yritin itsemurhaa vielä pari kertaa ja jouduin useasti sairaalaan.
Avioliittoni hajosi, jouduin konkurssiin ja ystäväni katosivat.
Kaikki meni. Olin aivan pohjalla.
Etsin uuden terapeutin ja kerroin, -
että viime vuodet olin puhunut vain kokemistani pahoista asioista.
Se riitti. Näimme kolmesti viikossa. Opettelin elämään uudella tavalla.
Aloin toipua masennuksesta, mutta en uskon menetyksestä.
Tapasin ihanan mieheni Chuckin.
Yhteinen elämämme oli mahtavaa.
Silti minusta tuntui aina, että jotakin puuttui.
Aloimme käydä seurakunnassa hieman vastahakoisesti, -
mutta siellä oltiin tosi mukavia, ja olimme olleet hyvin yksinäisiä.
Se tuntuikin kivalta.
Kerran sitten sanoin Jumalalle: Luovutan. Saat minut.
Silloin se tapahtui. Siinä hetkessä koin rauhaa ja selkeyttä, -
ja tiesin, että olin siellä, missä pitääkin. Se oli ihmeellistä.
Oli melkein kuin olisin seisonut liian lähellä seinävaatetta.
En nähnyt koko kuvaa, mutta sitten Jumala siirsi minut kauemmas.
Kaikissa vaiheissani Hän oli tuonut oikeat ihmiset oikeaan aikaan.
Toivoa on, vaikka sitä ei näkyisi.
Pelastuksemme ei riipu omista teoistamme, vaan Hänen teoistaan.
Vaikka olin kääntänyt selkäni Hänelle, Hän ei tehnyt niin minulle.
Takerru tuohon totuuteen. Vaikka olisit eksynyt pahastikin -
ja kuvittelet tekojesi jäävänneen sinut suhteesta Jumalan kanssa, -
se on vain vihollisen valhe.
Jumala ei ikinä käännä selkäänsä meille, vaan antaa aina anteeksi.
Hän aina odottaa käsivarret ojennettuina ja sanoo:
"Tule kotiin Minun luokseni, Minun sydämeeni. Anna Minun olla Iskäsi."
Sellainen Iskä, joka huolehtii sinusta ja välittää asioistasi.
Jumala haluaa olla sitä sinulle.
Jos katsot vain menneisyydessäsi tapahtuneita ikäviä asioita, -
kaikkia tekemiäsi virheitä ja sitä, miten sinua on haavoitettu, -
jäät siihen jumiin. Sinun on tultava valinnan paikalle.
Ei niin, ettetkö parantuisi ja saisi apua asioiden käsittelyyn, -
mutta on tultava hetki, jolloin valitset Jeesuksen ja päätät, -
ettei se moska määrittele sinua ja että aloitat uudelleen alusta.
Herran kanssa saat uuden alun ja voit jättää menneen taaksesi.
Saat nähdä itsesi uusin silmin.
Tämä nainen halusi tappaa itsensä ja yritti sitä monia kertoja.
Oli kiinnostavaa nähdä, miten lempeästi hän sai kokea asiat.
Hän sai kokea hyviä asioita, koska oli suostunut ottamaan ne vastaan.
Sitten kerran hän sai ilmestyksen ja luovutti itsensä Jumalalle.
Hän luovutti itsensä kokonaan, ja elämä muuttui. Voit tehdä samoin.
Et voi tulla tarpeeksi hyväksi, eikä sinun tarvitsekaan.
Et voi ansaita sitä mitenkään. Jeesus ansaitsi sen jo uhrillaan.
Hän maksoi sen sinun ja minun puolesta. Ota se vastaan.
Ota Hänet sydämeesi ja anna Hänen ottaa sinut omaan sydämeensä.
Päätämme ohjelman Efesolaiskirjeen 6:14:n hienoihin sanoihin (engl.).
Siinä puhutaan Jumalan sota-asusta.
"Seiskää lujina! [Eikö ole hienoa? Hän rohkaisee meitä olemaan lujia.]
Pukekaa yllenne totuuden vyö, -
[ja nyt jotain hienoa:] ja Jumalan vanhurskauden haarniska."
Olkoon vanhurskaus kilpenne.
Antakoon uskonne teille Jumalan vanhurskauden.
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Löydät tietoa, hauskoja hartauksia ja vastauksia Raamattu-kysymyksiisi.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Saitko tuon kuvattua?
Ansaitse superpisteitä ja voita joka päivä palkintoja. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Katri Filppu